=-  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 42/11050/26.02.2025



R E F E R A T   D E   A P R O B A R E
privind aprobarea schimbării unei locuinţe pentru tineri, destinată închirierii, construită prin A.N.L., cu o locuinţă vacantă din aceeaşi categorie 


	În conformitate cu prevederile art. 8 alin. 2 din Legea nr. 152/1998 privind înființarea Agenției Naționale pentru Locuințe, republicată, locuinţele pentru tineri destinate închirierii fac obiectul proprietăţii private a statului și sunt administrate de autorităţile administraţiei publice locale ale unităţilor administrativ-teritoriale.
În conformitate cu prevederile art. 8 alin. 6 din același act normativ, în perioada de valabilitate a contractului de închiriere sau la prelungirea contractelor de închiriere, autorităţile administraţiei publice locale ale unităţilor administrativ-teritoriale reevaluează starea civilă a chiriaşilor şi numărul de persoane aflate în întreţinerea lor şi, la solicitarea acestora, cu respectarea prevederilor <LLNK 11996   114 13 2D1   0 31>Legii nr. 114/1996, republicată, cu modificările şi completările ulterioare, pot dispune schimbarea locuinţei atribuite unui chiriaş cu o altă locuinţă vacantă de aceeaşi categorie.
În conformitate cu prevederile art. 15 alin. 19 din Normele metodologice pentru punerea în aplicare a prevederilor <LLNK 11998   152 10 201   0 18>Legii nr. 152/1998 privind înfiinţarea Agenţiei Naţionale pentru Locuinţe aprobate prin Hotărârea Guvernului nr. 962/2001, cu modificările și completările ulterioare, ”după efectuarea verificării prevăzute la alin. (17), în situaţii temeinic justificate, administratorii locuinţelor prevăzute la <LLNK 11998   152 13 2<3     52>art. 8 alin. (2) din Legea nr. 152/1998, republicată, cu modificările şi completările ulterioare, pot dispune, cu respectarea prevederilor <LLNK 11996   114 13 2D1   0 18>Legii nr. 114/1996, republicată, cu modificările şi completările ulterioare, schimbarea locuinţei atribuite unui chiriaş cu o altă locuinţă vacantă de aceeaşi categorie. Sunt considerate situaţii temeinic justificate situaţiile în care:
    a) se constată că titularului contractului de închiriere i s-a modificat starea civilă şi/sau numărul persoanelor aflate în întreţinere;
    b) la repartiţie nu s-au putut asigura suprafeţele minimale în raport cu numărul de persoane;
    c) şi-a schimbat locul unde îşi desfăşoară activitatea într-o altă unitate administrativ-teritorială.”
    Schimbarea locuinţei se poate realiza numai în cazul imobilelor aflate în exploatare şi din aceeaşi categorie de locuinţe construite de Agenţia Naţională pentru Locuinţe, fiind exceptate locuinţele noi, inclusiv în cazul imobilelor situate în unităţi administrativ-teritoriale diferite.
     Domnul SIMINA Ciprian – Cosmin, titularul Contractului de închiriere nr.18902/03.12.2010 având ca obiect locuinţa nr. 3 din blocul ANL 2010, situat în municipiul Brad, strada Dacilor, scara A, parter, județul Hunedoara, compusă dintr-o singură cameră, bucătărie, baie, cămară, în suprafață de 40 mp., a solicitat, încă din anul 2019, schimbarea locuinței deținută cu o altă locuință mai mare care să-i asigurare exigenţele minimale de locuit prevăzute în Anexa nr.1 la Legea nr.114/1996 privind locuinţele, republicată cu modificări şi completări ulterioare, întrucât, ulterior repartizării acestei locuințe, s-a născut cel de-al doilea copil al familiei, respectiv SIMINA Alexia - Maria, spațiul de locuit atribuit devenind astfel insuficient. 
Precizez că la data efectuării repartiției, familia domnului SIMINA Ciprian - Cosmin a fost compusă din trei membri, respectiv soț, soție și fiica, SIMINA Alexandra – Ioana, în vârstă de 8 ani.
Neexistând până în prezent o astfel de locuință vacantă, schimbul nu a putut fi realizat.
În prezent, urmare încetării Contractului de închiriere nr.12517/2021, la cererea chiriașului, locuinţa nr. 8, compusă din 2 camere, bucătărie, baie, cămară, hol, în suprafață de 52 mp., din blocul ANL 2010 situat în municipiul Brad, strada Dacilor, scara B, etaj 1, județul Hunedoara a devenit vacantă. 
Analizând solicitările domnului SIMINA Ciprian – Cosmin, ultima fiind înregistrată la Primăria Municipiului Brad sub nr. 54075/11.12.2024, precum și documentele anexate, structura de specialitate din aparatul de specialitate al Primarului Municipiului Brad, respectiv Serviciul Administrarea Domeniului Public și Privat a constatat că situația domnului SIMINA Ciprian - Cosmin se încadrează în prevederile art. 15 alin. 19 lit. a din Normele metodologice pentru punerea în aplicare a prevederilor <LLNK 11998   152 10 201   0 18>Legii nr. 152/1998 privind înfiinţarea Agenţiei Naţionale pentru Locuinţe aprobate prin Hotărârea Guvernului nr. 962/2001, cu modificările și completările ulterioare, respectiv ”[...] titularului contractului de închiriere i s-a modificat [...] numărul persoanelor aflate în întreținere”.
	În contextul celor de mai sus am inițiat prezentul proiect de hotărâre prin care am propus aprobarea schimbării locuinței nr. 3 – garsonieră din blocul ANL 2010, situat în municipiul Brad, strada Dacilor, scara A, parter, județul Hunedoara, deținută de către domnul  SIMINA Ciprian – Cosmin în baza Contractului de închiriere nr.18902/03.12.2010, cu locuința vacantă nr. 8 – apartament din blocul ANL 2010 situat în municipiul Brad, strada Dacilor, scara B, etaj 1, județul Hunedoara și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile  art. 8 alin. (6) din Legea nr. 152/1998 privind înființarea Agenției Naționale pentru Locuințe, republicată cu modificările și completările ulterioare, ale Hotărârii Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările și completările ulterioare, ale Legii nr. 114/1996 privind locuințele republicată, cu modificările și completările ulterioare, precum și ale art. 129 alin. (2) lit. c) și d), alin. (7) lit. q), alin. (14), art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare.

